GL บวกกว่า 4% พุ่งแรง 3 วันติด! ผู้บริหารปักธงขยายธุรกิจสู่ระดับโลก
GL บวกกว่า 4% พุ่งแรง 3 วันติด! ผู้บริหารปักธงขยายธุรกิจสู่ระดับโลก ล่าสุด ณ เวลา 10.49 น. ราคาอยู่ที่ 64.75 บาท บวก 2.50 บาท หรือ 4.02% สูงสุดที่ 65 บาท ต่ำสุดที่ 62.25 บาท มูลค่าซื้อขายที่ 449.51 ล้านบาท
5 ม.ค. 2560

ผู้สื่อข่าวรายงานว่า ราคาหุ้นบริษัท กรุ๊ปลีส จำกัด (มหาชน) หรือ GL ณ เวลา 10.49 น. ราคาอยู่ที่ 64.75 บาท บวก 2.50 บาท หรือ 4.02% สูงสุดที่ 65 บาท ต่ำสุดที่ 62.25 บาท มูลค่าซื้อขายที่ 449.51 ล้านบาท ขณะที่ดัชนีตลาดหุ้นไทยโดยรวมบวก 0.65%

โดยราคาหุ้น GL ปรับตัวขึ้นต่อเนื่องเป็นวันที่ 3 ติดต่อกัน นับตั้งแต่ราคาหุ้นอยู่ที่ระดับ 57.25 บาท เมื่อวันที่ 30 ธ.ค.59
นายมิทซึจิ โคโนชิตะ ประธานกรรมการและประธานเจ้าหน้าที่บริหาร บริษัท กรุ๊ปลีส จำกัด (มหาชน) หรือ GL ประกาศแผนงานขยายธุรกิจครั้งใหญ่ในปี 60 ตั้งเป้ามุ่งสู่บริษัทระดับโลก จากปัจจุบันที่มีเครือข่ายธุรกิจใน 7 ประเทศในเอเชีย รุกเจาะตลาดใหม่อีก 13 ประเทศในทวีปแอฟริกาและกลุ่มประเทศในยุโรปตะวันออก ซึ่งจะทำให้มีเครือข่ายธุรกิจรวม 20 ประเทศทั่วโลกภายในสิ้นปีนี้